ועדת הכלכלה, כנסת 19, פרוטוקול מספר 180, 2014-01-20 13:30

אבישי ברוורמן: שלום לכולם.

אבישי ברוורמן: יש לנו פחות מעשרים דקות והנושא הוא חיבור השכונות הערביות בלוד לחשמל, פרוטוקול מס' 180, הצעה לדיון של חבר הכנסת ד"ר חנא סוייד.

אבישי ברוורמן: ד"ר סוייד, בבקשה.

חנא סוייד: תודה, אדוני היושב-ראש.

חנא סוייד: אני חושב שאני הולך לדבר על לוד, אבל כל ראשי הרשויות שנמצאים כאן מרגישים גם שלוד היא כמשל.

חנא סוייד: זה מתאים להם פר-אקסלנס.

חנא סוייד: אחוז ניכר מהתושבים של לוד הם אזרחים ערביים ואחוז ניכר מהבתים של האזרחים הערביים בלוד הוא ללא חיבורי חשמל.

חנא סוייד: אני אקצר כי זו לא הפעם הראשונה שאנחנו מעלים את העניין הזה.

חנא סוייד: כפי שאמרתי, זו לא בעיה ייחודית של לוד אבל לוד ממש בעייתית כי מדובר בכל זאת בעיר במרכז הארץ שנמצאת רק מספר קילומטרים משדה-התעופה שמקשר עם הגלובל.

אבישי ברוורמן: ללוד עבר מפואר לשלוש הדתות.

חנא סוייד: כן.

חנא סוייד: אדוני ראש העיר, שלום לך.

אבישי ברוורמן: אדוני ראש העיר מר רביבו, בוא.

אבישי ברוורמן: ברוך תהיה.

חנא סוייד: אני גם מברך את ראש העיר על בחירתו לראשות העיר.

חנא סוייד: הוא ראש עיר brand new.

אבישי ברוורמן: כן, אבל הוא היה מנכ"ל לפני זה.

חנא סוייד: אנחנו התחלנו לתאר את הבעיה של חיבורי בתים של האוכלוסייה הערבית בלוד.

חנא סוייד: הבעיה היא היעדר חיבורי חשמל ראויים לחלק ניכר מהבתים, ולא הייתי מגזים אם הייתי אומר לאלפי בתים של משפחות ערביות בעיר לוד.

חנא סוייד: כידוע האוכלוסייה הערבית בלוד היא אוכלוסייה ותיקה.

חנא סוייד: חלק מהשכונות הערביות בלוד הן שכונות ותיקות עוד לפני קום המדינה.

חנא סוייד: כמובן שהם המשיכו לגור בהן והחזיקו בהן והגיעו עוד תושבים נוספים מהנגב ומיישובים עקורים להתגורר גם בלוד.

חנא סוייד: השכונות התפתחו בצורה לא מוסדרת, ללא תכנון, ללא תוכניות מתאר, ולכן נוצרו בעיות רבות.

חנא סוייד: כפי שאמרתי, חלק ניכר מהבתים נבנו ללא היתרים בגלל היעדר אפשרות לבקש היתרי בנייה ובגלל היעדר תכנון מתארי, ולכן אותם בתים זכו בצווי הריסה.

חנא סוייד: ואכן\

חנא סוייד: עד עצם היום הזה מבוצעים צווי הריסה ובתים של משפחות ערביות בלוד נהרסים לעיתים קרובות.

חנא סוייד: יחד עם זה, לכל בית שהוקם ללא היתר בנייה במרוצת השנים גם אסור לחבר חשמל באופן מוסדר.

חנא סוייד: הבתים האלה לא שהם בלי חשמל.

חנא סוייד: כולם יודעים - מהעירייה, וועדת התכנון והבנייה וחברת החשמל ומהמשטרה - רשויות החוק יודעות במדינת ישראל שרוב הבתים הערבים של המשפחות הערביות בלוד מחוברים ללא היתר ובצורה פיראטית, זה לא סוד.

חנא סוייד: אבל אף אחד לא נוקף אצבע בשביל לפתור את הבעיה הזאת.

חנא סוייד: מדובר במצב עגום, במצב לא בטיחותי לחלוטין.

חנא סוייד: מדובר במצב שהוא לא אסתטי לחלוטין.

יעקב אשר: על כמה דירות בערך מדובר?

חנא סוייד: אלפים.

חנא סוייד: אין לי סטטיסטיקה מדויקת, אבל מדובר באלפים.

חנא סוייד: אני מעריך 2,000 - 3,000 בתים שזה הרבה.

חנא סוייד: כמעט מחצית האוכלוסייה הערבית בלוד חיה בבתים ללא חיבורי חשמל.

באסל גטאס: הם מחוברים למים, משלמים ארנונה.

חנא סוייד: הם מחוברים למים, הם משלמים ארנונה.

<קריאה: לא, מחוברים למים בלי שעונים.

אבישי ברוורמן: רבותי, אחד אחד.

חנא סוייד: בטוח שהם משלמים ארנונה.

חנא סוייד: אף אחד לא מעז לא לשלם ארנונה כי יעשו בו שפטים אם הוא לא משלם ארנונה.

חנא סוייד: הם משלמים ארנונה.

חנא סוייד: הם מחוברים באופן מסוכן ובעייתי ולא בטיחותי לרשת החשמל.

אבישי ברוורמן: חבר הכנסת, מה הציפייה שלך?

חנא סוייד: הציפייה שלי היא פשוטה לחלוטין.

חנא סוייד: אני מחפש כאן פתרון והיוזם של הפתרון, הדינמו שלו, צריך להיות ראש העיר שהוא ראש הוועדה המקומית לתכנון ולבנייה.

אבישי ברוורמן: אני רק אזכיר לאלה שנכנסו שחבר הכנסת ד"ר חנא סוייד הוא גם דוקטור לתכנון ערים, הוא במקצוע.

יעקב אשר: עם עבר מוניציפאלי.

חנא סוייד: אני חושב שמדובר בארבעה צעדים: צעד ראשון, צריך להטיל על חברת החשמל לשקם את רשת החלוקה והאספקה בשלוש השכונות הערביות תוך מתן מענה לסכנות הבטיחותיות והאסתטיות.

חנא סוייד: את הסכנות האסתטיות אני שם בשוליים אבל בכל זאת, כי אחד שמבקר שם חושב שפה היתה מלחמה ושאנחנו בשדה מערכה לאחר תום הקרבות.

חנא סוייד: אם כן, להטיל על הוועדה המקומית להכין רשימה של בניינים שאין מניעה תכנונית לחברם לרשת החשמל.

חנא סוייד: אני מתכוון לבית שלא הוקם באמצע הכביש וכולם יודעים שזה לא מקום ראוי, אלא בניינים.

חנא סוייד: אני מדבר על 99% של בניינים, אפילו יותר, שנמצאים בשכונות שיודעים בסופו של תהליך שהכול יאושר כי יש תוכניות.

חנא סוייד: אפילו תוכניות בקנה יש, אבל הן מתעכבות.

חנא סוייד: יש תוכנית מ-99' שמבקר המדינה זכה לראות אותה ולבקר אותה ולמה לא מסיימים אותה.

חנא סוייד: כבר 16 - 17 שנים והתוכנית לא מסתיימת.

חנא סוייד: הוועדה המקומית היא הגוף הסטטוטורי הקרוב ביותר לאותם בניינים.

חנא סוייד: היא מכירה אותם, היא צריכה להכיר אותם.

חנא סוייד: היא צריכה להכין רשימה של אותם בניינים שאין מניעה חוקית בסופו של תהליך לחבר אותם ואותם בתים לא מתנגשים עם תוכניות ארציות או תוכניות מחוזיות.

חנא סוייד: הוועדה המקומית צריכה להכין רשימה של בניינים שאין מניעה תכנונית לחברם לרשת החשמל תוך נקיטת כל הצעדים הבטיחותיים וההנדסיים הדרושים.

חנא סוייד: ראש העיר יפנה לשר הפנים ולוועדה המחוזית, זה תהליך חוקי, לקבל אישורם לחיבור הבתים על-פי סעיף 157א(ח)(1).

חנא סוייד: יש פתרון, לא צריך לעשות שום דבר.

חנא סוייד: החוק מאפשר לשר על-פי ההמלצה של הוועדה המקומית והוועדה המחוזית להוציא צו: חברו את הבתים האלה שהוועדה המקומית בדקה שאין מניעה לחבר אותם.

חנא סוייד: ובמקביל, יפעל ראש העיר באמצעות הוועדה המקומית לקידום התכנון המתארי של השכונות וסיומו בהקדם.

אבישי ברוורמן: חבר הכנסת סוייד, תודה.

אבישי ברוורמן: קודם כל, אני מברך את מר רביבו ראש עיריית לוד.

אבישי ברוורמן: זה לא סוד, כבר אמרנו בעבר שללוד יש עבר מפואר של שלוש הדתות, זה משהו מדהים.

אבישי ברוורמן: היא סבלה שנים על שנים מהזנחה.

אבישי ברוורמן: זו עיר שהיתה צריכה להיות מקור גאווה לכול, היא קרובה לשדה-התעופה.

אבישי ברוורמן: אתה לקחת את המושכות עכשיו, שמעת את ההצעות האלה.

אבישי ברוורמן: איך אנחנו יכולים לעזור לך כאן?

אבישי ברוורמן: דבר.

<ראש עיריית לוד יאיר רביבו: צהריים טובים, אדוני היושב-ראש, חבריי חברי הכנסת, אני אפתח בשורה התחתונה מבחינתי.

<ראש עיריית לוד יאיר רביבו: אני בעד כל מה שאמר חבר הכנסת סוייד.

<ראש עיריית לוד יאיר רביבו: עמדתי היא שחשמל, בטח בשנת 2014, זה מוצר חיוני לפחות כמו חמצן.

<ראש עיריית לוד יאיר רביבו: חשמל זה לא מותרות, היום זה אחד הרכיבים המרכזיים, בטח ובטח לאוכלוסיות מוחלשות ולאנשים חולים.

<ראש עיריית לוד יאיר רביבו: אני מקצר את הוויכוח.

אבישי ברוורמן: כולנו בעד, איך מתקדמים?

<ראש עיריית לוד יאיר רביבו: אני אתן רקע.

<ראש עיריית לוד יאיר רביבו: אותה תוכנית שמדבר עליה אדוני משנת 99' לשמחתי, ונמצאים פה גם נציגי משרד התכנון, משרד הפנים, נמצאת כבר בשלבים הסופים.

<ראש עיריית לוד יאיר רביבו: מדובר בתוכנית לד/1300 שבאה למסד כ-2,500 בתים לא חוקיים שנבנו במרוצת 15 השנים האחרונות כמצוקה במגזר הערבי.

<ראש עיריית לוד יאיר רביבו: רובם ככולם נבנו על אדמותיהם שלהם, אדמות חקלאיות, אבל באופן לא מוסדר כיוון, ואני אומר את זה פה כ"נו"ן" גדול למדינה שלא דאגה במשך אותן שנים לתכנן תוכנית מתאר ולמסד את השכונות ואנשים בצר להם בנו.

<ראש עיריית לוד יאיר רביבו: חלקם בנו בצורה שנראית עם תכנון עתיד לבוא, וחלקם ממש כמו שאתה אומר במקומות שקשה בכלל לחשוב על כל מיני תשתיות של מים, חשמל וצינור ראשי של מקורות וכו'.

<ראש עיריית לוד יאיר רביבו: אגב, אתמול היינו בוועדה המחוזית - התוכנית היא אחת התוכניות הגדולות לד/1300/ 6.

<ראש עיריית לוד יאיר רביבו: זה מחולק לשש תוכניות.

<ראש עיריית לוד יאיר רביבו: אני מניח, כי לא התפרסמה החלטה, שגם היא אושרה אתמול - 1,400 יחידות דיור שאמורה להיות עכשיו מופקדת.

<ראש עיריית לוד יאיר רביבו: אני מניח שבטווח של שלושה חודשים הקרובים אנחנו נמצאים במצב שיש לנו את כל התוכניות מופקדות ומאושרות.

<ראש עיריית לוד יאיר רביבו: משרד ראש הממשלה פרסם בימים אלה מכרז לפרויקטור שילווה את העניין הזה של עזרה לעיר לוד, בייחוד בתחום התכנון והבנייה ובדגש מאוד על הפרויקט הזה.

<ראש עיריית לוד יאיר רביבו: נמצאים פה נציגי ציבור, חברי מועצה מהמגזר הערבי.

<ראש עיריית לוד יאיר רביבו: אנחנו אמורים להקים מינהלת משותפת יחד עם התושבים על מנת לשבת ולראות תוכנית, תוכנית, מה הולכים לעשות שם.

<ראש עיריית לוד יאיר רביבו: יש דברים שבהסכמה חייבים להגיע אליהם.

<ראש עיריית לוד יאיר רביבו: למשל, אם רוצים שיעבור פה אוטובוס אז צריך פה בית, שם בית - תיקונים.

<ראש עיריית לוד יאיר רביבו: אבל עמדתנו שכל 2,500 הבתים יישארו על כנם, למעט תיקונים קלים שאין מה לעשות אם רוצים שיהיו גני ילדים ופארקים וסטנדרט.

<ראש עיריית לוד יאיר רביבו: אנחנו לא רוצים להתפשר על הסטנדרט, רוצים שתהיינה תשתיות כמו בכל שכונה בלוד או בכל שכונה במדינת ישראל.

<ראש עיריית לוד יאיר רביבו: היום אין ספק, ואני אומר את זה כיהודי דתי שגר במדינה הזאת, שזה לבושתנו שיש היום בלי מים, בלי ביוב, בלי חיבורי חשמל.

<ראש עיריית לוד יאיר רביבו: אני רוצה להגיד לך איזה תופעות מגיעות לפתחי.

<ראש עיריית לוד יאיר רביבו: הגעתי למסקנה שאחד הגורמים המרכזיים לסכסוכים במגזר הערבי זה חברת החשמל, כי מה קורה?

<ראש עיריית לוד יאיר רביבו: יש מתחמים של חמולות.

<ראש עיריית לוד יאיר רביבו: אחד מצליח להשיג אישור בכל מיני דרכים.

<ראש עיריית לוד יאיר רביבו: לצערי, גם בדרכים עקלקלות שזה לא המקום לפרט.

<ראש עיריית לוד יאיר רביבו: אני לא ראיתי בעיניי, רק השמועות אומרות שיש כל מיני דרכים להשיג חיבורי חשמל.

<ראש עיריית לוד יאיר רביבו: אני כמנכ"ל הוצאתי לא אחת לחברת החשמל בקשות על בסיס הומניטארי, והבאתי פה כמה דוגמאות, עד שבשנת 2012, הייתי מנכ"ל העירייה לפני, הוציא לנו מנהל אזור רמלה-לוד ארז שלייפר שנמצא פה הבוס שלו שהוא כבר התחלף בינתיים, אבל הבוס שלו דב הירש מנהל מחוז דרום, שהודיעו לנו שמכאן ואילך אל תפנו אלינו יותר כי לא נאשר יותר בקשות על בסיס הומניטרי, אנחנו נצמדים לחוק.

<ראש עיריית לוד יאיר רביבו: אם אין טופס 4 אל תפנו יותר.

<ראש עיריית לוד יאיר רביבו: ובאמת כל בקשה שהגשנו מאז סורבנו ואמרו לנו: תפנו למחוקק שיחוקק.

<ראש עיריית לוד יאיר רביבו: הבנתי שהסמכות היא לשר האנרגיה והתשתיות שהיום זה סילבן שלום ותיכף נדבר על הצד הסטטוטורי.

חמד עמאר: הסמכות לשר הפנים.

<ראש עיריית לוד יאיר רביבו: פחות דווקא שר הפנים, לדעתי.

<ראש עיריית לוד יאיר רביבו: לשר האנרגיה והתשתיות יש סמכות לחבר חשמל גם במקומות - - -

<קריאות: היה.

<ראש עיריית לוד יאיר רביבו: היה.

<ראש עיריית לוד יאיר רביבו: אגב, אני בעד שהיום נמסד את זה.

<ראש עיריית לוד יאיר רביבו: אני הגעתי היום למסקנה, זה פשוט מדהים.

<ראש עיריית לוד יאיר רביבו: אתם יודעים שעיקר הפשיעה שמתפרסמת על העיר לוד זה סכסוכים פנים-ערביים.

<ראש עיריית לוד יאיר רביבו: אני שואל: מה קרה?

<ראש עיריית לוד יאיר רביבו: מסתבר שכשיש מתחם שמחוברים אליו פיראטית הרבה בתים, זה קופץ והגיסה כועסת, ולזה יש מכונת אינהלציה.

<ראש עיריית לוד יאיר רביבו: מתחילים סכסוכים פנימיים וזה גורם באמת לברדק שלם.

<ראש עיריית לוד יאיר רביבו: מגיעים אלינו: תעשה לי טובה, אני חייב שעון.

<ראש עיריית לוד יאיר רביבו: אני לא מסתדר עם אחי, עם גיסי.

<ראש עיריית לוד יאיר רביבו: יש בינינו כבר דם רע.

אבישי ברוורמן: איך מתקדמים?

חנין זועבי: יש לך לוח זמנים משוער?

<ראש עיריית לוד יאיר רביבו: לגבי התוכנית - מבחינתנו, אנחנו הולכים בחודשים הקרובים הולכים למסד את השכונות הערביות.

אבישי ברוורמן: יוצא מן הכלל.

<ראש עיריית לוד יאיר רביבו: מדובר פה בסדר גודל של בין 50 ל-80 מיליון הערכה של תשתיות.

<ראש עיריית לוד יאיר רביבו: אנחנו ביקשנו ממשרד השיכון.

<ראש עיריית לוד יאיר רביבו: נכון שאנשים בנו וילות לא חוקיות, אבל אי-אפשר להשית עליהם את כל ההיטלים.

<ראש עיריית לוד יאיר רביבו: הם יצטרכו להשתתף סמלית אבל המדינה צריכה לעזור פה.

אבישי ברוורמן: בתקצוב הזה אנחנו נרצה לעזור בכל שלב.

אבישי ברוורמן: הגיע הזמן באמת שלוד תעלה ליגה.

אבישי ברוורמן: התקצוב הזה ממשרד השיכון קיים?

אבישי ברוורמן: האם הממונה על התקציבים אישר את התקצוב הזה?

<ראש עיריית לוד יאיר רביבו: לאחר שהופקדו התוכניות ולאחר שבחודש הקרוב ימונה הפרויקטור המיוחד לעניין הזה מטעם משרד ראש הממשלה, ודן להב מטעם משרד ראש הממשלה מלווה אותנו אישית בעניין הזה, אנחנו אמורים לשבת עם שר השיכון על מנת להתחיל לקבל- - -

אבישי ברוורמן: אני בשעה שתיים חייב לצאת.

אבישי ברוורמן: אני אבקש מחנא סוייד למלא את מקומי כיושב-ראש.

אבישי ברוורמן: אם הייתי יכול הייתי נשאר, הכבוד פה לכולם.

אבישי ברוורמן: אני מבקש שאתה תדווח לוועדה ולי אישית על כל הצעדים שקורים.

אבישי ברוורמן: אני רוצה לעבוד מול הממונה על התקציבים באוצר ולברר בדיוק שכל הדברים שמובטחים לך יקוימו.

אבישי ברוורמן: הגיע הזמן שבלוד תהיה התקדמות.

<ראש עיריית לוד יאיר רביבו: מאה אחוז.

<ראש עיריית לוד יאיר רביבו: אני רוצה להפריד.

<ראש עיריית לוד יאיר רביבו: נושא התשתיות כשרוב הכסף מושת על מים, ביוב, ניקוז, כבישים, מוסד חינוך וציבור, זה הכסף הגדול ובואו נשים אותו רגע בצד.

<ראש עיריית לוד יאיר רביבו: חיבור חשמל, בהנחה שנפתור את הצד המשפטי, להורות לחברת חשמל לחבר את הבתים הקיימים לרשת החשמל.

<ראש עיריית לוד יאיר רביבו: חייבים שיהיה פה מקל וגזר.

<ראש עיריית לוד יאיר רביבו: הגזר הוא ברור.

<ראש עיריית לוד יאיר רביבו: מבחינתי כל אחת מ-2,500 המשפחות צריכה לקבל מחר בבוקר שעון חשמל.

<ראש עיריית לוד יאיר רביבו: המקל צריך להיות באיזשהו עניין של להחתים את אותה משפחה שהיא לא מתנגדת להסדרת השכונה שלה.

<ראש עיריית לוד יאיר רביבו: כי מה יקרה?

<ראש עיריית לוד יאיר רביבו: אם יהיה למישהו חשמל, איזה אינטרס יש לו למסד את הבית שלו?

אבישי ברוורמן: אני מבין.

אבישי ברוורמן: מלווים את העניין הזה חברי כנסת וכולנו רוצים שיקרו הדברים.

אבישי ברוורמן: לכן, מה שאני זה דבר רק אחד לגבי חברת חשמל.

אבישי ברוורמן: הלוא אנחנו פה אחראים על חברת חשמל, הרפורמות.

אבישי ברוורמן: אני מבקש ממך, כמו שאמרנו עם התקציבים.

אבישי ברוורמן: ברגע שהדברים האלה בפעולה דווח לנו כל הזמן.

אבישי ברוורמן: אנחנו נפקח על זה ונוודא כי אני חושב שהגיע הזמן כי יש כל כך הרבה גורמים שרוצים שהדברים כבר יתקדמו ונעשה את זה בשום שכל.

חנא סוייד: אגב, חברת החשמל תשמח מאוד לדעתי לחבר את הבתים כי היא תסגור חלק מהגירעונות שלה מהכספים שהיא תגבה בעד החיבור.

חנא סוייד: זו הכנסה רצינית.

חנא סוייד: אדוני היושב-ראש, כשאתה עדיין יושב-בראש, אני רוצה לבקש שאנחנו נקיים ישיבת מעקב על העניין הזה לאחר שישה חודשים.

אבישי ברוורמן: בהחלט.

אבישי ברוורמן: אני מבטיח לך אדוני ראש העיר, אנחנו ניקח עכשיו את העיר לוד בתור מקום.

אבישי ברוורמן: הגיע הזמן.

אבישי ברוורמן: הייתי שר לענייני מיעוטים ואני מכיר את לוד לפניי ולפנים וכבר אמרתי: זו פשוט בושה.

אבישי ברוורמן: אתה קיבלת עכשיו את המושכות.

אבישי ברוורמן: לא מעניין אותי קואליציה-אופוזיציה.

אבישי ברוורמן: צריך להתחבר ביחד ולפתור את הבעיות.

אבישי ברוורמן: אני אקשיב לחבר הכנסת אשר, לחבר הכנסת עמאר, ואחר כך קח את המושכות.

באסל גטאס: הוזכרו פה חברי עירייה.

באסל גטאס: נמצאת פה חברת עירייה שהיא אחת הנשים בכל המועצות הערביות ושמה מהא אלנקיב, והיא גם עובדת בכנסת.

<ראש עיריית לוד יאיר רביבו: לראשונה בתולדות העיר יש אישה ערבייה חברת המועצה.

<ראש עיריית לוד יאיר רביבו: יש לנו פה גם את חברי המועצה: פרג' אבן פרג' ואבו שריקי.

<ראש עיריית לוד יאיר רביבו: חשוב לזכור שיש לנו את חבר מועצה עאבד אל כרים אזברגה שעד רגע זה שוכב בבית-חולים הוא נורה ערב הבחירות, אחיו נמצא פה.

<ראש עיריית לוד יאיר רביבו: לשמחתנו ביממה האחרונה הוא פקח את עיניו וזו בהחלט טובה.

<ראש עיריית לוד יאיר רביבו: בסך הכול כולנו פה רוצים שיהיה טוב.

אבישי ברוורמן: שלח לו באמת רפואה שלמה.

אבישי ברוורמן: בואו ננסה להתחבר ביחד.

<גיל חדד: יש שיתוף פעולה בין כל חברי המועצה - - -

אבישי ברוורמן: אני נותן לחבר הכנסת אשר, חבר הכנסת עמאר וחבר הכנסת גטאס וחברת הכנסת זועבי.

אבישי ברוורמן: אני עוזב עוד שלוש דקות.

אבישי ברוורמן: אבל אני אומר לכם שהוועדה הזו לוקחת את הסיפור הזה.

אבישי ברוורמן: אדוני מר רביבו, אנחנו נעקוב, נעזור כי כל הגופים שאמרת: שר האנרגיה, שר התחבורה, חברת חשמל, הם תחת הפיקוח כאן.

אבישי ברוורמן: אנחנו נותנים לך תמיכה מסיבית.

<ראש עיריית לוד יאיר רביבו: תהיה אפשרות שאם צריך פה תיקון חקיקה אתה תוביל אותו?

אבישי ברוורמן: ברור.

<ראש עיריית לוד יאיר רביבו: זה אומר, לדעתי, תוכנית שמופקדת ויש בתים קיימים לחבר אותם בלי להוציא טופס 4.

חנא סוייד: יש לי הצעת חוק.

חמד עמאר: יש לנו הצעת חוק ביחד, משותפת.

יעקב אשר: אני חושב שאפשר למצוא את הפלטפורמה המשפטית.

אבישי ברוורמן: רבותי, אני ביחד עם חברי הכנסת שנמצאים כאן, יש פה מספיק חוכמה ביחד, נציג הצעה משותפת לשינוי החוק.

אבישי ברוורמן: אנחנו לא ניתן לדבר הזה להימשך.

אבישי ברוורמן: חבר הכנסת אשר, ראש העיר בני-ברק לשעבר, בבקשה.

יעקב אשר: אדוני היושב-ראש, קודם כל תודה על דברי הסיכום שלך כיושב-ראש הישיבה הזו.

יעקב אשר: אני מצטרף אליהם.

יעקב אשר: אני חושבת שבאמת לוד היא אתגר גדול.

יעקב אשר: צריך לברך ולתת את כל התמיכה לראש העיר בעניין הזה של לוד.

יעקב אשר: לקחת את העיר הזו ולהצעיד אותה קדימה זה אתגר בקנה מידה לאומי, ואני חושב שאנחנו חייבים לתת לו את הגב לעניין הזה, נושא של אזור עדיפות לאומית ודברים נוספים.

יעקב אשר: אם לוד לא נמצאת במפת העדיפויות הלאומיות של מדינת ישראל, אז מי זה כן?

יעקב אשר: זה פשוט לא הגיוני.

יעקב אשר: לגופו של עניין, גם אני מצטרף לדעה הזאת שצריך באמת לפתור.

יעקב אשר: קודם כל, למצוא את הפתרון ולחבר את החשמל, במיוחד כשאנחנו יודעים שעל הרקע קיימת תוכנית וכו'.

יעקב אשר: זה נכון, סוייד ידידי, שהעירייה היא הגוף הסטטוטורי הכי קרוב והוא גם הגוף הכי מתכלל.

יעקב אשר: הוא גם הגוף ששואב את כוחו משאר משרדי הממשלה הנוספים.

יעקב אשר: אני חושב שהדבר הזה גם יתרום להסדרה של אחר כך.

יעקב אשר: כי אם היום ימצאו את הדרך החוקית לחבר מידית את השכונות הללו אז אותו בונוס כביכול הוא גם הקונוס מחר לאותן בעיות שיצטרכו לפתור, אם זה תזוזה כזו או אחרת של בית כזה או אחר, אם זה איזשהו תיקון קטן בפועל כדי שהשכונות ייראו בסופו של דבר שכונות ראויות למגורים וכו'.

יעקב אשר: הכוח הזה יהיה בידי העירייה כי לעירייה יש גם אפשרות, ויודעים את זה אנשי חברת חשמל, לבטל אישור כזה.

יעקב אשר: יש מה שנקרא טופס 5, למיטב זכרוני.

אבישי ברוורמן: לא אומרים שבחו של אדם בפניו.

אבישי ברוורמן: הוא קיבל את בני-ברק במצב מאוד מאוד גרוע.

אבישי ברוורמן: כשהוא עזב בני-ברק עלתה ליגה.

יעקב אשר: לכן, ואני אומר את זה גם לחברת חשמל, גם מבחינתם, החשיבות שהעירייה תהיה הגורם המתכלל והגורם המאשר היא חשיבות גדולה כי זה גם ייתן לעירייה את הכוח ביחד עם חברי המועצה מכל הסיעות להיות אלה שגם ידאגו שהתוכנית הזאת תצא לפועל.

יעקב אשר: זה בונוס וקונוס, אבל זה קונוס שהוא עצמו הבונוס, ובסופו של דבר תהיה שכונה ראויה.

יעקב אשר: אני מצטרף לכך.

יעקב אשר: אדוני היושב-ראש, תודה רבה לך.

אבישי ברוורמן: אינשאללה.

אבישי ברוורמן: חבר הכנסת חמד עמאר.

חמד עמאר: קודם כל, אני רוצה לברך את ראש העיר החדש.

חמד עמאר: אני מקווה שהוא יצליח להוביל את היישוב לרמה שצריכה להיות, ולפחות את השכונות הערביות להביא לרמה שיש בשכונות היהודיות.

חמד עמאר: ביקרתי שם והמצב מאוד מאוד קשה.

חמד עמאר: אני יודע שיש לך משימה מאוד מאוד קשה ואני מקווה שתצליח בה.

חמד עמאר: הנושא הזה עלה בנשיאות וכחבר נשיאות ביקשתי לאשר אותו כי ראיתי את החשיבות.

חמד עמאר: קישרתי אותו גם עם המצב העגום והקשה שבו נמצא המגזר הדרוזי.

חמד עמאר: יש לי שכונות שלמות במגזר הדרוזי שרשת החשמל לא מחוברת בהן.

חמד עמאר: קיימנו דיונים והרבה דיונים במשרד ראש הממשלה בנושא הזה.

חמד עמאר: הגענו כבר להסכם עם מנכ"ל משרד ראש הממשלה בקדנציה הקודמת שכל תוכנית שהופקדה יחוברו הבתים.

חמד עמאר: לצערי, ההסכם לא קוים, עד היום לא קיבלתי.

חמד עמאר: כל הזמן מחכים שיתקינו תקנות שיאפשרו את החיבורים האלה ברגע שמופקדת תוכנית מתאר.

חמד עמאר: לא הסתפקנו בזה.

חמד עמאר: אני וחבר הכנסת חנא סוייד הגשנו הצעת חוק דומה לסיכומים שסיכמנו אותם עם משרד ראש הממשלה.

חמד עמאר: אני מקווה שדרך החוק נצליח לעשות את זה או שמשרד ראש הממשלה בסופו של דבר יעמוד בהסכמים שלו ומשרד התשתיות שהוא המשרד הרלוונטי יתקין את התקנות הדרושות בשביל להתקדם ולחבר את השכונות.

חמד עמאר: אני חושב שזה דבר חשוב מאוד.

חמד עמאר: אדוני, לקחת עיר מאוד קשה, תנסה להוביל אותה קדימה.

<ראש עיריית לוד יאיר רביבו: תודה רבה.

<ראש עיריית לוד יאיר רביבו: אני מהליכוד ואני לא חושב שיש בהן נציגים של חמש מפלגות.

<ראש עיריית לוד יאיר רביבו: יש פה קונצנזוס.

חמד עמאר: אני מישראל ביתנו.

אבישי ברוורמן: אני בכלל לא מאמין שעניין של עיריות זה עניין של מפלגות.

אבישי ברוורמן: הייתי מנתק את ראשי העיריות מהמפלגות.

אבישי ברוורמן: מה זה חשוב עבודה, ליכוד, ישראל ביתנו, חד"ש?

אבישי ברוורמן: צריך לתת לאזרחים בריאות, חינוך, תשתיות, וזה מה שחשוב.

אבישי ברוורמן: אני חייב ללכת.

אבישי ברוורמן: אני מבטיח לך בשם כל חברי הוועדה, אני לרשותך למעקב מול כל הגופים כדי שתצליח למען לוד.

<ראש עיריית לוד יאיר רביבו: תודה רבה.

אבישי ברוורמן: שוכראן.

אבישי ברוורמן: חבר הכנסת סוייד, בבקשה.

חנא סוייד: חבר הכנסת גטאס, בבקשה.

באסל גטאס: כבוד היושב-ראש, חבריי חברי הכנסת, אורחים נכבדים, כבוד ראש העיר, בסך הכול הדיון המהיר היה מהיר.

באסל גטאס: הגענו להסכם מקיר לקיר על הצורך והאפשרות והמתווה לחיבור אותם בתים.

באסל גטאס: אני מברך על המוצר שבינתיים הוא ברמת הדיון וההמלצות כי אני רואה בו גם מתווה למקומות אחרים.

באסל גטאס: אותה תופעה קיימת בכל יישוב ויישוב ערבי, לצערי.

באסל גטאס: בתים שהם במסגרת תוכנית המתאר כשברור, ברור, שהם באיזשהו שלב יקבלו רישיון בנייה, לא אמורים להיהרס כי הם או בתוך תוכנית המתאר או בגבולות תוכנית המתאר.

באסל גטאס: הוגשו לגבי חלק מהם תוכניות תב"ע, וחלק לא, ולפעמים חלק מהם עשרות שנים ללא חשמל.

באסל גטאס: זה מושך מזה ואתה רואה קילומטרים של קווים באוויר.

באסל גטאס: בשכונה בראמה גיליתי משהו חדש, זה אולי פטנט טוב.

באסל גטאס: מישהו הוציא רישיון למבנה חקלאי ובתוך המבנה קיבל חיבור חשמל טוב עם שלוש פאזה, עם 150 אמפר, והיום הוא מספק חשמל לכל השכונה ואשתו עובדת בזה.

<ראש עיריית לוד יאיר רביבו: התרגילים ידועים.

חמד עמאר: במחוז הצפון יש הוראה של אלכס לא לתת יותר למבנה חקלאי, יש הוראה של המחוז.

חמד עמאר: חברת חשמל שמחה לחבר, זה לא בעיה של חברת החשמל.

עפו אגבאריה: אם אתה אומר את הדברים האלה אף אחד עכשיו לא יקבל כבר.

באסל גטאס: פעם אמרו שהמוח היהודי ממציא פטנטים.

באסל גטאס: לצערי, בתנאים הנוכחים המוח הערבי צריך להמציא פטנטים ואז כך הדברים נעשים.

באסל גטאס: אם ממשלת ישראל וכנסת ישראל אישרו בנסיבות דומות בתים שנבנו עד 99' - -

חמד עמאר: עד 86'.

באסל גטאס: - - והם חוברו לרשת החשמל.

באסל גטאס: כלומר, היה מקרה דומה ונמצאו הכלים להתגבר.

באסל גטאס: אני מכיר הצעות חוק שהוגשו כמה פעמים ונדחו בוועדת השרים.

באסל גטאס: אבל אני מחזק את ידיכם, את העירייה, את ראש העיר.

באסל גטאס: אני מקווה שזה ייפתר בקרוב ואז נשת

באסל גטאס: מש בתקדים שלכם בשביל ליישם אותו במקומות אחרים.

חנין זועבי: מהי עמדת חברת החשמל?

חנין זועבי: האם התוכנית שהציג ראש העיר יכולה להתממש?

חנא סוייד: אני מציע שעוד מעט נציג חברת החשמל יענה על זה.

חנא סוייד: מהא אלנקיב, חברת מועצת העיר.

<מהא אלנקיב: אני רוצה לציין משהו מאוד חשוב.

<מהא אלנקיב: גם בתור פעילה ועוד לפני שהייתי חברת מועצה, השתתפתי בהרבה דיונים בכנסת שדנו בענייני לוד.

<מהא אלנקיב: זו הפעם הראשונה שאנחנו, התושבים, באים באותה עמדה עם העירייה.

<מהא אלנקיב: לפני כן תמיד העירייה היתה נגדנו.

<מהא אלנקיב: זה באמת ראוי לציון, זו עמדה אמיצה שאני מאוד מעריכה אותה ואני מהאופוזיציה.

<ראש עיריית לוד יאיר רביבו: אז יאללה תצטרפי לקואליציה עכשיו.

חנא סוייד: לעניין חיבורי חשמל את בקואליציה.

<מהא אלנקיב: כן, ברור.

<מהא אלנקיב: כאמור, אלפי בתים באמת לא מחוברים לחשמל והם מחוברים באופן פיראטי.

<מהא אלנקיב: בסערה האחרונה נשרף בית בשכונה הערבית עקב קצר חשמלי וראש העיר אפילו היה שם.

<מהא אלנקיב: זאת אומרת, יש סכנת חיים ממשית וצריך לפתור את זה.

<מהא אלנקיב: יש בעיה מאוד מאוד חמורה שמתפתחת.

<מהא אלנקיב: הצורך הוא מאוד חזק ויש המון צרכנים וכמובן שמתפתח שוק שחור ומאכרים.

<מהא אלנקיב: המאכרים לא מעוניינים לשנות את המצב.

<מהא אלנקיב: אני לא יודעת, יש חלק גם בחברת החשמל שהם מרוויחים.

<מהא אלנקיב: אני יודעת שהיו כמה פיטורים בחברת חשמל עקב זה.

<דב הירש: אחד כמו טיל.

<מהא אלנקיב: אחד זה גם נחשב, כן.

<מהא אלנקיב: באים אחריו, העניין הוא שזה לא נגמר באחד.

<מהא אלנקיב: זה מה שנחשף.

<דב הירש: אם אתם יודעים אז תספרו לי.

<דב הירש: זה יטופל מידית.

<מהא אלנקיב: אני לא יודעת באופן ברור, אבל כאשר יש אנשים שמקבלים זה גורם לעבירות על החוק הרבה יותר חמורות ולכן צריך להסדיר את זה בדחיפות.

<מהא אלנקיב: השכונות האלה משלמות ארנונה מאוד גבוהה כי מדובר בבתים גדולים.

<מהא אלנקיב: הבתים האלה משלמים ארנונה כמו שכונת יוקרה אפילו בסביון.

<ראש עיריית לוד יאיר רביבו: בגלל מכפלת השטח.

<מהא אלנקיב: בגלל גודל הבית.

<מהא אלנקיב: אבל הם לא מקבלים שום שירות, לא פינוי אשפה, לא דואר, לא תשתיות, כלום.

<מהא אלנקיב: זאת אומרת, התשלום הוא בחינם.

<מהא אלנקיב: ראוי שיהיה להם לפחות לפחות חיבור חשמל.

<מהא אלנקיב: זה משהו בסיסי.

<מהא אלנקיב: כמובן שעל שאר הדברים יהיו דיונים אחרים, אבל זה מאוד מתבקש.

חנא סוייד: נעשה דיון על כל מרכיב, על אשפה נעשה דיון, על הדואר.

חנא סוייד: חבר המועצה ידבר כאן ואחד מנציגי התושבים ידבר.

חנא סוייד: אם מישהו ירצה להתבטא אני אשמח מאוד.

<פרג' אבן פרג': פרג' אבן פרג', חבר מועצת העיר ובכיר בקואליציה.

<פרג' אבן פרג': בהסכם הקואליציוני לבין ראש העיר - בעיר לוד יש הרבה בעיות נפוצות ואחת הבעיות שצריכה להיפתר מידית זו בעיית החשמל כמו שהזכירו חברת המועצה מהא אלנקיב וראש העיר.

<פרג' אבן פרג': למען האמת, כולכם דיברתם כראוי.

<פרג' אבן פרג': לא נשאר לי הרבה להגיד, אבל בכל זאת אני צריך להגיד שאתמול היינו בוועדה המחוזית.

<פרג' אבן פרג': תוכנית לד/1300/ 3 הופקדה והיא מס' 5 מבין שש תוכניות שישנן שם.

<פרג' אבן פרג': אנחנו מקווים כמו שאמר ראש העיר לסיים תוך פרק זמן של שלושה חודשים לסיים עם תוכנית מס' 6.

<פרג' אבן פרג': יש שם כמה התנגדויות כי רוב רובה של האוכלוסייה ממערב למסילת הברזל בשכונות הערביות חיה עשרות שנים ללא חשמל ישיר והם חייבים לקבל.

<פרג' אבן פרג': יש הסכמה היום מקיר לקיר, אם זה בקואליציה, באופוזיציה.

<פרג' אבן פרג': ראיתי אפילו פה חברי כנסת מסיעות שונות שגם הם מסכימים לדבר הזה.

<פרג' אבן פרג': אנחנו לא רוצים שהדבר ייתקע באיזושהי ועדה פה ושם.

<פרג' אבן פרג': קראתי באינטרנט ויש תקדים.

<פרג' אבן פרג': בעיריית עכו בשנת 2006 בחודש אוגוסט, שכונות ברבור.

<פרג' אבן פרג': שר התשתיות פואד בן-אליעזר נתן אישור לשכונה מסוימת כזו והם קיבלו אישורי חשמל.

<פרג' אבן פרג': תודה רבה.

חנא סוייד: תודה.

חנא סוייד: אדוני, בבקשה בקצרה.

<מוחלס בורגאל: מוחלס בורגאל, תושב לוד.

<מוחלס בורגאל: רציתי לקבל הבהרה בעניין דבריו של כבוד ראש העיר.

<מוחלס בורגאל: הוא אמר שיש צורך בחתימה של בעל-הבית על הסכמה לפני שיחברו לו חשמל.

<מוחלס בורגאל: על מה הסכמה?

חנא סוייד: אני לא חושב שהכוונה היא למשהו ספציפי.

חנא סוייד: אתה לא התכוונת למשהו ספציפי.

<מוחלס בורגאל: האם החיבור לחשמל לפי ראות ראש העיר מותנה במשהו?

<ראש עיריית לוד יאיר רביבו: כמו שאמרתי, חשמל הוא מוצר בסיסי.

<ראש עיריית לוד יאיר רביבו: יחד עם זאת, הואיל ואנחנו עושים פה משהו לפני משורת הדין כי החוק אומר טופס 4.

<ראש עיריית לוד יאיר רביבו: ולמה המחוקק קבע טופס 4?

<ראש עיריית לוד יאיר רביבו: כדי שזה יהיה השלב האחרון שבו יוסדרו כל הדברים האחרים, לוודא שלבית יש מקלט ושהוא עומד בתנאים ושיש לו פח אשפה.

<ראש עיריית לוד יאיר רביבו: אני מדבר איתך מקטן כגדול.

<ראש עיריית לוד יאיר רביבו: אם אנחנו היום מוציאים את העוקץ הזה של החוק, למעשה הוצאנו את תכלית החקיקה.

<ראש עיריית לוד יאיר רביבו: אני דווקא כן בעד לעשות את זה.

חנא סוייד: אם רוצים לטרפד אז יש הרבה דרכים.

חנא סוייד: למשל, אם יש לך חוב למס הכנסה אז לא תקבל חשמל.

חנא סוייד: הוא מתכוון לדברים שהם מין שלא במינו.

<ראש עיריית לוד יאיר רביבו: לא, לכן אני אומר מין במינו.

<ראש עיריית לוד יאיר רביבו: מה זה מין במינו?

<ראש עיריית לוד יאיר רביבו: שאותו אחד שהוא בתוך הבית שלו לא יגיד: אין לי אינטרס להגיע לטופס 4 כי כבר את המהות הקשה שזה חשמל כבר קיבלתי.

<ראש עיריית לוד יאיר רביבו: לכן אני אומר, שצריך כן לקשור רק מין במינו.

חנא סוייד: אדוני ראש העיר, הלוואי וכבר הגענו לרזולוציה הזו, הלוואי, הלוואי.

<ראש עיריית לוד יאיר רביבו: עמדתי ברורה.

<ראש עיריית לוד יאיר רביבו: אני בעד.

<ראש עיריית לוד יאיר רביבו: אני חושב שרק חקיקה תפתור את זה.

<ראש עיריית לוד יאיר רביבו: אבל עד אז אני חושב שכן צריך להורות לחברת חשמל להחזיר את המקרים ההומניטאריים המידיים.

<ראש עיריית לוד יאיר רביבו: היום יש ילדים חולים ויש נשים וצריך להקים ועדה הומניטארית בראשות ראש העיר עם נציגי הציבור.

<ראש עיריית לוד יאיר רביבו: אנחנו נמנה ועדה וחברת חשמל תהיה שותפה בוועדה.

<ראש עיריית לוד יאיר רביבו: אני אומר מיד למחר בבוקר.

חנא סוייד: זה אקסטרה.

<ראש עיריית לוד יאיר רביבו: אני צריך מחר בבוקר ועדה הומניטארית לתת את המקרים המידיים.

<ראש עיריית לוד יאיר רביבו: אני לא רוצה שחלילה יקרה משהו ולאיזה ילד או לאיש מבוגר יקרה חלילה משהו כי אין אצלו חשמל.

חנא סוייד: יושב כאן איתנו נציג רגבים.

חנא סוייד: אתה רוצה להגיד משהו?

חנא סוייד: רגבים עוקבים אחרי כל הדברים שקורים בנושא תכנון ובנייה ביישובים הערביים גם בדיונים כאן, אבל גם בשטח.

<מאיר דויטש: אני רוצה רק להעיר שאנחנו עוקבים גם במגזר היהודי בכל מה שקשור לתכנון ובנייה ומקרקעין.

חנא סוייד: לא למיטב ידיעתי.

<מאיר דויטש: כבודו לא נמצא בכל הדיונים שאנחנו נמצאים.

חנא סוייד: הבנתי שעכשיו התלבשתם על דלית אל-כרמל.

<מאיר דויטש: אם אתם רוצים לדון על תנועת רגבים אני אשמח פה באמת לעשות דיון על תנועת רגבים.

חנא סוייד: האם יש לכם משהו להגיד לגבי לוד?

<מאיר דויטש: לא.

חנא סוייד: חברת החשמל, בבקשה.

<דב הירש: שלום לכולם.

<דב הירש: שמי הירש דב ואני מנהל מחוז הדרום של חברת החשמל כשהעיר לוד נמצאת בתחום מחוז הדרום.

<דב הירש: קודם כל, אני רוצה להגיד לכם מה האינטרסים שלנו.

<דב הירש: אתה אמרת מאוד יפה שאנחנו מאוד מאוד נשמח לחבר כל בית שיסתובב מונה וזה יפתור מספר בעיות מאוד מאוד עקרוניות.

<דב הירש: ראשית, תזרים המזומנים של חברת חשמל לדבריך ישתפר ואנחנו בעד, אבל זה לא ה-issue.

<דב הירש: ה-issue הוא מאוד פשוט.

<דב הירש: כל הנושאים הבטיחותיים מאחר ויקבלו חשמל מסודר, תקני, של מתקן שנבדק, לא יהיה צורך בחשמל הפיראטי בגלל הסיבה הזו ובזה גמרנו את הבעיה הבטיחותית והאסתטית כפי שציינת.

<דב הירש: אגב, הבעיה של לוד היא בעיה קטנה במדינת ישראל מבחינת האחוזים.

<דב הירש: אני מעריך שיש עשרות אלפי בתים כאלה במגזר הערבי, הדרוזי, הבדווי והיהודי.

<דב הירש: רבותי, במושבים, ביישובים של מפונים מעזה הבעיה הזאת בדיוק זהה.

<דב הירש: גם ביישובים חרדים, בעיר אלעד, בבני-ברק.

<דב הירש: התופעה הזו היא תופעה מאוד מאוד רחבה וכל הסדרה שהיא איננה ההסדרה הקיימת היום שתקדם אותנו לקראת הפתרון הזה תתקדם גם על-ידי חברת חשמל בברכה גדולה, מאוד אפילו.

<דב הירש: גם ככה לא אוהבים אותנו, את חברת החשמל.

<דב הירש: מה עשו?

<דב הירש: שמו לנו גם את התיק הזה כדי להגביר את החיבה היתרה שיש כלפינו.

חנא סוייד: איזה תיק?

<דב הירש: התיק הזה שנקרא היתר בנייה, טופס 4 וכו' וכו'.

<דב הירש: ברור לחלוטין שהרבה אנטגוניזם נוצר כנגד חברת חשמל שהיא לא צד בדבר.

חנא סוייד: לא, זה ברור.

חנא סוייד: כולם יודעים שלחברת החשמל יש אינטרס.

חנא סוייד: אני רוצה לשאול אותך שאלה לגבי הצעתו של ראש העיר.

<דב הירש: רגע, עכשיו קונקרטית.

<דב הירש: אם אנחנו נקבל הסדרה חוקית שתאפשר לנו לחבר את הבתים ותהיה תשתית שאפשר יהיה להגיע אליהם נפתרה הבעיה.

חנא סוייד: מה זאת אומרת תשתית?

חנא סוייד: אתה תקים את התשתית, לא?

<דב הירש: הסדרה - שתהיה דרך שאני אוכל להגיע נפתרה הבעיה מבחינתי.

<דב הירש: אני אחבר כל בית שהוא חוקי לחיבור.

<ראש עיריית לוד יאיר רביבו: לא.

<ראש עיריית לוד יאיר רביבו: מה, אתה חוזר לי לטופס 4?

<דב הירש: כל הסדרה - - -

חנא סוייד: אדוני ראש העיר, תן לי לחדד את הדברים.

חנא סוייד: אני מבין.

חנא סוייד: אנחנו מטפלים בבעיה ואנחנו רוצים למצוא פתרונות.

חנא סוייד: פתרונות לא באים מחשיבה וירטואלית, אנחנו רוצים לשים את היד על הפצע.

חנא סוייד: אתה לא תחבר בתים בלי הוראה ואנחנו מדברים על צו של שר הפנים שהוא הסמכות העליונה בעניין הזה - זו הכוונה.

<דב הירש: אם זו סמכות אני אחבר.

חנא סוייד: אתה אמרת:

חנא סוייד: אם יהיו לי תשתיות - אתה תבנה את התשתיות.

חנא סוייד: מי יעשה לך תשתיות חשמל?

<דב הירש: תשתית זה דרך, תשתית זה גובה סופי.

<דב הירש: אני לא יכול לחבר בברדק.

חנא סוייד: זה כבר ספירת גרעינים.

<דב הירש: אני יודע לעשות את זה.

חנא סוייד: ברור.

חנא סוייד: מה אתה אומר לגבי הצעת ראש העיר לגבי ועדה הומניטארית?

<דב הירש: אני רוצה להגיד שני דברים.

<דב הירש: אם תהיה ועדה הומניטארית שתאפשר באופן חוקי - אני חוזר לזה משום שאני חברה ציבורית.

<דב הירש: אני לא יכול כי יש ועדה הומניטארית לחבר בית, לא יכול.

חנא סוייד: הוא ראש ועדה מקומית לתכנון ובנייה, אל תשכח.

<דב הירש: אם הוא כזה אז שיוציא לנו הנחיה בתוקף חוק התכנון והבנייה לחבר בית, אני אחבר.

<דב הירש: זה מאוד פשוט.

<דב הירש: דבר שני, אתה אמרת שמוקמת גם מינהלת כדי להסדיר את הנושא.

חנא סוייד: זה של כל העיר, כל הבעיות.

<דב הירש: אני מאוד מבקש שנציג חברת החשמל יהיה במינהלת כדי לקדם את הדברים.

חנא סוייד: תודה רבה.

<איגור סטפנסקי: איגור סטפנסקי, סגן מנהל מינהל החשמל משרד התשתיות הלאומיות, האנרגיה והמים.

<איגור סטפנסקי: ראשית, אנחנו בעד לחבר כל בית לחשמל.

<איגור סטפנסקי: המטרה שלנו היא לספק את חשמל בזמינות, אמינות ובטיחות לכל תושבי הארץ, וזה מובן.

<איגור סטפנסקי: החיבור צריך להיות חוקי.

<איגור סטפנסקי: הבעיה היא לא במשרד האנרגיה.

<איגור סטפנסקי: במשרד האנרגיה היה פעם צו כמו שעכשיו פה הזכירו את פואד, ולפני היו רשימות של בתים שנבנו לפני 1987, נדמה לי.

<איגור סטפנסקי: אבל זה פג תוקף.

<איגור סטפנסקי: שנית, אי-אפשר לחדש אותם.

<איגור סטפנסקי: משרד המשפטים אמרו שאי-אפשר.

<איגור סטפנסקי: הבעיה פה היא החקיקה.

<איגור סטפנסקי: איזה חקיקה?

<איגור סטפנסקי: חוק תכנון ובנייה היכן שכתוב טופס 4 שנותן אפשרות לחבר לתשתיות מים, חשמל, ביוב, בזק, תקשורת.

חנא סוייד: כנציג משרד שאמון על אנרגיה ומים איך אתה מסביר את העובדה שבבתים האלו יש חיבורי מים אבל אין חיבורי חשמל?

<איגור סטפנסקי: ראשית, אני ממינהל החשמל ולא מרשות המים.

חנא סוייד: אבל אתה באותו משרד, לא?

<איגור סטפנסקי: שמעתי עכשיו מחבר המועצה שיש חיבור מים בלי מונים.

<ראש עיריית לוד יאיר רביבו: זה הרבה אדמות חקלאיות.

<איגור סטפנסקי: כן, חקלאים.

<איגור סטפנסקי: אני לא בטוח שזה גם חוקי, אבל אני לא נכנס לזה.

<איגור סטפנסקי: צריך לשנות את החקיקה ולעשות שינוי ועדכון בחקיקה, חוק תכנון ובנייה.

<איגור סטפנסקי: מי צריך לשנות?

<איגור סטפנסקי: הגורמים שלא קיימים פה.

<איגור סטפנסקי: איפה משרד הפנים?

חנא סוייד: יש כאן נציג של משרד הפנים?

חנא סוייד: יש.

חנא סוייד: תצטרף אלינו, תכבד אותנו.

<איגור סטפנסקי: ומשרד המשפטים.

חנא סוייד: אני לא חושב שמשרד המשפטים טרח להגיע לכאן, אבל לפחות משרד הפנים טרח להגיע.

חנא סוייד: אני מצפה ממך לפתרונות.

<איגור סטפנסקי: הפתרון הוא רק אחד - צריך לשנות את החקיקה, אין ברירה.

<איגור סטפנסקי: חברת חשמל לא יכולה לקבל שום בית שהוא לא חוקי.

חנא סוייד: ברור, תודה רבה לך.

חנא סוייד: נציג משרד הפנים, בבקשה.

<גיא קפלן: שמי גיא קפלן, נציג מחוז מרכז.

<גיא קפלן: רות הממונה על המחוז ואני הסגן של המתכנן.

<גיא קפלן: בלוד נעשתה בשנים האחרונות מבחינת לשכת התכנון עבודה מאוד מאוד קשה עם מיקוד מאמצים מאוד גדול על מנת להביא לאישור את התוכניות שדיברו עליהם מהתחלה.

חנא סוייד: מ-99'.

<גיא קפלן: אני לא יודע מתי הם התחילו, אני יודע שהם הסתיימו עכשיו.

חנא סוייד: לד/1300 זה מ-99'.

<גיא קפלן: כן, אני מדבר על לד/1300 של כ-2,500 יחידות דיור.

<גיא קפלן: הבאנו אותם לסיום למתן תוקף.

<גיא קפלן: אני מקווה שהאישור שלהם הסופי יהיה בחודשים הקרובים ובכך יינתן איזשהו פתרון לפחות לנושא של חיבור חשמל כי ברגע שיהיו תוכניות יהיה ניתן להתקדם עם זה למתן היתרי בנייה, או אם יהיה צורך בתוכניות נוספות ברמה מקומית יהיה ניתן לעשות ויהיה ניתן להגיע להיתרי בנייה.

<גיא קפלן: ברגע שניתן יהיה להגיע להיתרי בנייה אני מקווה שיוכלו לקבל חשמל בלי חסד של אף אחד מאיתנו.

<גיא קפלן: בכל מקרה, כמו שאתה ציינת, קיים הנושא של החוק של חריגים סעיף 157 שאם רוצים לפעול על-פיו ניתן לפעול על-פיו.

חנא סוייד: 157א(ח)(1).

חנא סוייד: אתם תמליצו.

<גיא קפלן: לגבי מה שהוא אמר - הוועדה ההומניטארית זה כבר לא בעניין של - - -

חנא סוייד: אבל אתם תמליצו ל-157א(ח)(1)?

<גיא קפלן: ככל שהחומר יובא בפנינו אנחנו נבחן אותו.

<גיל חדד: מה זה 157?

<גיל חדד: סליחה על הבורות.

חנא סוייד: זה ששר הפנים בהמלצת הוועדה המחוזית יכול להוציא צו לחבר את הבתים.

<ראש עיריית לוד יאיר רביבו: אפשר לבקש מכל השכונה מגדעון סער?

חנא סוייד: כן.

<ראש עיריית לוד יאיר רביבו: אנחנו נפנה.

<ראש עיריית לוד יאיר רביבו: כל תוכנית שהופקדה אנחנו נבקש עליה.

חנא סוייד: חבר הכנסת עפו אגבאריה, בבקשה.

עפו אגבאריה: אני רוצה לדבר על עניין חיבור החשמל בכלל במגזר הערבי.

עפו אגבאריה: אני חושב שאין עיר, יישוב, או כפר ערבי שאין בו בין 20% ל-30% מהבתים שהם לא מחוברים באופן חוקי ומוסדר לחברת החשמל וזה באמת בעיה.

עפו אגבאריה: אני לא חושב שזה בעיה של חברת החשמל, אני חושב שיש איזשהו פגם בחקיקה.

עפו אגבאריה: הפגם הזה הוא לא במקרה.

עפו אגבאריה: כנראה שבאמת רוצים לעשות מזה איזושהי מטרה אחרת.

עפו אגבאריה: זה קודם כל לחץ על התושבים בעניין תוכניות המתאר.

עפו אגבאריה: שנית, בשביל לא לבנות בקרקעות פרטיות או לא מוסדרות גם כן.

עפו אגבאריה: יש לנו בעיה גדולה מאוד בעניין הזה ששכונות שלמות לא מוסדרות.

עפו אגבאריה: האם לא ניתן לעשות את זה כפי שעשה פעם השר מאיר שטרית שנתן אפשרות לפי הסעיף שהזכרת אותו עכשיו לעשות את זה?

עפו אגבאריה: הרי כשאין איזושהי מחלוקת בין משרד הפנים או הרשות או בתים שהם מוצאים לתוך תוכנית המתאר אז מדוע לא לחבר אותם לחשמל כאשר נותנים את האפשרות לחבר אותם למים?

עפו אגבאריה: הדבר האחרון הוא לגבי ועדות ההומניטאריות.

עפו אגבאריה: אני כבר כמה פעמים פניתי והיום פניתי.

עפו אגבאריה: אני לא ידעתי שגם בחברת החשמל יש ועדה הומניטארית.

עפו אגבאריה: אמרו לי שיש ועדה הומניטארית.

<דב הירש: אין ועדה הומניטארית.

חנא סוייד: הם מקימים בעירייה.

<ראש עיריית לוד יאיר רביבו: אני רוצה להקים.

חנין זועבי: צריכים להיות הומניטאריים בלי ועדה.

עפו אגבאריה: אני פונה כי אמרו לי לפנות כי יש כמה משפחות.

עפו אגבאריה: אני הולך לפנות לגבי משפחה אחת שיש לה כמה ילדים מונשמים, הם חולי אסתמה.

עפו אגבאריה: מדובר בשני ילדים שהם במצב מאוד קשה.

עפו אגבאריה: הבית הוקם מעל הבית של ההורים.

עפו אגבאריה: הבית של ההורים מאושר, אבל אין אישור לבית שהוא מעל בית ההורים.

עפו אגבאריה: מדובר באישה חד-הורית ועד עכשיו לא נותנים לה.

עפו אגבאריה: אין לה טופס 4.

עפו אגבאריה: העניין הזה של הוועדות ההומניטאריות יכול לפתור מאות בעיות כאלה שאפשר לתת, אבל זה לא יפתור את כל הבעיה.

<דב הירש: אין לי סמכות לחבר בית משום סיבה אם אין - - -

חנא סוייד: תודה רבה.

חנא סוייד: אדוני, תפאדל, בקצרה.

<ראיד סאלמה: אני ראיד סאלמה תושב השכונה.

<ראיד סאלמה: בעיריית לוד מוקמות שכונות שלמות ליהודים בצורה מאוד מהירה ומסודרת ומתורבתת וברמה מאוד מאוד גבוהה.

<ראיד סאלמה: כשהם דורשים מאיתנו מחויבות אז אנחנו אנשים משכילים, אנשים מבינים.

<ראיד סאלמה: הם שולחים לנו משטרה, מתייחסים אלינו בכל הכוח של החוק כשהם רוצים מאיתנו מחויבות.

<ראיד סאלמה: אבל כשיש לנו זכויות אז פתאום אנחנו לא מסודרים, אין לנו כבישים, אנחנו לא מאורגנים.

<ראיד סאלמה: למה הם מתייחסים אלינו בצורה לא הגונה משני הצדדים?

חנא סוייד: נשמע את התייחסות ראש העיר.

חנא סוייד: הוא ותיק במערכת, לדעתי.

חנא סוייד: פרג', תפאדל.

<פרג' אבן פרג': יש לנו חבר מועצה גיל חדד שתמיד אוהב לזרוק מילה פה ושם, אבל בינתיים הוא זרק מילה ומשרד התשתיות אמר - - -

חנא סוייד: לא התכוונת להגיד את זה, תגיד מה שרצית להגיד.

<פרג' אבן פרג': מה שרציתי להגיד שמה שנאמר פה בקשר לחיבורים של מונה מים ותשתיות מים הוא חוקי לגמרי, אין גניבות שם.

<פרג' אבן פרג': תאגיד מי לוד חיבר את שכונת ס"ח בשנת 2010 - 2011.

<פרג' אבן פרג': אפילו רפת זכתה לחיבור של מים עם שעון.

<פרג' אבן פרג': כל בית נמצא עם שעון.

<פרג' אבן פרג': שכונת הרכבת מחוברת למקורות.

חנא סוייד: יופי, הבהרה מתבקשת.

חנא סוייד: תודה רבה.

<גיל חדד: אני לא אגיב לך.

חנא סוייד: ראש העיר, בבקשה לסכם ולהתוות תוכנית עבודה לאן אנחנו נלך מכאן.

<ראש עיריית לוד יאיר רביבו: כפי שפתחתי, יש לנו פה הזדמנות היסטורית.

<ראש עיריית לוד יאיר רביבו: גם הקואליציה שלי שמכילה 16 מתוך 19 מקיר לקיר מובילה את האג'נדה שבה גם רצתי לבחירות שבאה ואומרת שיש לנו הזדמנות היסטורית לתקן עוול של 60 שנה שנעשה בכלל עם העיר, ובפרט עם המגזר הערבי.

<ראש עיריית לוד יאיר רביבו: ברור שאפשר עכשיו לנתח כל דבר אחורה אבל פנינו קדימה.

חנא סוייד: אין לנו זמן.

<ראש עיריית לוד יאיר רביבו: כן.

<ראש עיריית לוד יאיר רביבו: "אילי-פאת מאת" ואיך אומרים?

<ראש עיריית לוד יאיר רביבו: "רחת פלסטין" מה שנקרא.

<ראש עיריית לוד יאיר רביבו: הלך עלינו, מה שנקרא.

<ראש עיריית לוד יאיר רביבו: אנחנו רוצים להתקדם קדימה.

<ראש עיריית לוד יאיר רביבו: אנחנו רוצים ללכת קדימה ולא לחשוב אחורה.

חנין זועבי: לא "רחת פלסטין", אנחנו פלסטינים.

<ראש עיריית לוד יאיר רביבו: לא, זה ביטוי כזה - "רחת פלסטין".

חנין זועבי: כולם פלסטינים פה, הערבים שיושבים פה אלה פלסטינים.

<קריאה: בוא לא נפתח עכשיו דיון.

חנין זועבי: לא, בלי שנפתח.

חנין זועבי: לא צריך לפתוח.

חנין זועבי: אנחנו פלסטינים.

<קריאות: - - -דיברנו עכשיו על חשמל ולא על - - -

חנא סוייד: לא, לא.

חנא סוייד: חבר'ה, להתאפק.

<ראש עיריית לוד יאיר רביבו: זה הביטוי.

<ראש עיריית לוד יאיר רביבו: כמובן שפנינו להיות אופטימיים ולהיות קדימה ואני לא חושב שכולכם אפילו, חברי הכנסת הערביים, ציפיתם שיבוא לפה ראש עיר שהוא ממפלגת הליכוד שכיפה לראשו שבא ואומר את הדברים נכוחה כמו שאני אומר באומץ רב, אגב, שצריך לבוא ולהסתכל לציבור הערבי.

חנא סוייד: אני חייב להגיד שאתה צודק.

<ראש עיריית לוד יאיר רביבו: תודה.

<ראש עיריית לוד יאיר רביבו: אני מסתכל לציבור הערבי בעיניים ואומר: אתם צודקים.

<ראש עיריית לוד יאיר רביבו: נעשה פה עוול של שנים.

<ראש עיריית לוד יאיר רביבו: היתה מחשבה של הממשלה לדורותיה שמה שמעבר למסילת הברזל לא שייך.

<ראש עיריית לוד יאיר רביבו: בהתחלה זה היה פחונים ואז פתאום באו וילות.

<ראש עיריית לוד יאיר רביבו: באמצע שנות ה-90 פתאום ראו שיש שכונה שלימה שפתאום קמה של 2,500 יחידות דיור.

<ראש עיריית לוד יאיר רביבו: לשאלתך, אנחנו עובדים מאוד קשה לבסס אישור בדיעבד ואני גם עונה לחבר.

חנא סוייד: תקלע למטרה.

חנא סוייד: הוא העיר הערה במקומה, אבל אני לא רוצה לפתוח את זה.

<ראש עיריית לוד יאיר רביבו: לסיכום, פנינו לעתיד.

<ראש עיריית לוד יאיר רביבו: אני משקיע שעות על גבי שעות כדי לסיים את תוכנית לד/ 1300.

<ראש עיריית לוד יאיר רביבו: כולי תקווה שבשנת 2014 נתבשר שגם התוכנית אושרה סופית וגם הצלחנו להביא את התקציבים ממשרד ראש הממשלה וממשרד השיכון שמלווים אותנו כדי לעשות תשתיות.

<ראש עיריית לוד יאיר רביבו: מפה אני קורא לשר הפנים, ואני אפנה אליו באופן אישי, לחתום על הצו על מנת לחבר את השכונה.

חנא סוייד: אתה צריך לפעול בשביל זה הרבה.

חנא סוייד: 90% מהעבודה עליך, 10% על השר.

<ראש עיריית לוד יאיר רביבו: כן, בוודאי.

<ראש עיריית לוד יאיר רביבו: לשמחתי, זה שר ממפלגתי שהוכיח את עזרתו לעיר לוד בעבר.

<ראש עיריית לוד יאיר רביבו: אני חושב שבהחלט גם כאן הוא ייעתר אלינו.

<ראש עיריית לוד יאיר רביבו: אני פונה לחברת החשמל, בפניות הומניטאריות אני אמשיך לשלוח לכם כמו שעשיתי השבוע.

<ראש עיריית לוד יאיר רביבו: שלחתי פנייה על ילדה מהשכונה שמצבה הרפואי מאוד קשה.

<ראש עיריית לוד יאיר רביבו: אני קורא לכם כן להיעתר כי נגד הומניטארי שום דבר לא יכול לעמוד, נגד ילדה חולה שום חוק לא יכול לעמוד כי תמיד יש את פיקוח הנפש ואת היוצאים מהכלל.

חנא סוייד: אדוני ראש העיר, שמעת את הוועדה המחוזית שהיא אומרת שהיא נותנת לך גיבוי במידה ואתה תספק להם את החומר והם ילמדו אותו.

<גיא קפלן: אנחנו נבחן אותו בצורה שהיא הכי לעומק.

<גיא קפלן: הכי חשוב זה לאשר את התוכניות.

חנא סוייד: אתם תבחנו בכובד ראש ותאשרו.

חנא סוייד: אנחנו נקיים איתך קשר ישיר, אדוני ראש העיר.

חנא סוייד: הדבר הכי חשוב, אני רוצה שאנחנו נצא מכאן לפחות שאנחנו נשב כאן בעוד שישה חודשים על מנת לבדוק איך התקדמו הדברים.

חנא סוייד: אני ממליץ לך לא לשים את יהבך על לד/ 1300 שהיא תסתיים תוך כמה חודשים.

חנא סוייד: שים את יהבך על הדרכים האלטרנטיביות.

חנא סוייד: תודה רבה לכם.